b'\n_START_ARTICLE_\nAktob\xc4\x97\n_START_SECTION_\nIstorija\n_START_PARAGRAPH_\nAktob\xc4\x97 i\xc5\xa1kilo tarp \xc4\xafvairiu chanat\xc5\xb3. Regionas vadinosi Ma\xc5\xbeoji Orda (kaz. \xd0\x9a\xd1\x96\xd1\x88\xd1\x96 \xd0\x96\xd1\x83\xd0\xb7, rus. \xd0\x9c\xd0\xbb\xd0\xb0\xd0\xb4\xd1\x88\xd0\xb8\xd0\xb9 \xd0\x96\xd1\x83\xd0\xb7). Kazach\xc5\xb3 karo vadas Esetas Batyras (\xd0\x95\xd1\x81\xd0\xb5\xd1\x82 \xd0\x91\xd0\xb0\xd1\x82\xd1\x8b\xd1\x80) kovojo prie\xc5\xa1 d\xc5\xbeungarus dabartin\xc4\x97je Aktob\xc4\x97s vietoje. Abulchair Chanas (1693\xe2\x80\x931748) taip pat vald\xc4\x97 \xc5\xa1iose \xc5\xbeem\xc4\x97se._NEWLINE_1869\xc2\xa0m. kov\xc4\x85 rus\xc5\xb3 kariuomen\xc4\x97 pastat\xc4\x97 fort\xc4\x85. Nuo to laiko \xc4\x8dia atvyko nema\xc5\xbeai slav\xc5\xb3, kurie k\xc5\xabr\xc4\x97si ir gyveno aplink fort\xc4\x85. Nuo 1874\xc2\xa0m. fortas padid\xc4\x97jo, buvo prad\xc4\x97ta gr\xc4\xafsti gatves. 1891\xc2\xa0m. gyvenviet\xc4\x97 gavo miestelio vard\xc4\x85, oficialai vadinosi Aktiubinsku (rus. \xd0\x90\xd0\xba\xd1\x82\xd1\x8e\xd0\xb1\xd0\xb8\xd0\xbd\xd1\x81\xd0\xba) ir taip vadinosi iki 1992\xc2\xa0m._NEWLINE_Nuo XIX a. pabaigos iki XX a. prad\xc5\xbeios gyvenviet\xc4\x97 padid\xc4\x97jo. Dar 1889\xc2\xa0m. buvo tik 2600 gyventoj\xc5\xb3, o 1909\xc2\xa0m. gyventoj\xc5\xb3 skai\xc4\x8dius siek\xc4\x97 apie 10 700._NEWLINE_Aktob\xc4\x97je 1905\xe2\x80\x931907\xc2\xa0m. revoliucijos metu vyko streikai. Po Spalio perversmo jau 1918\xc2\xa0m. sausio 21 d. bol\xc5\xa1evikai u\xc5\xbe\xc4\x97m\xc4\x97 miest\xc4\x85. Nuo 1932\xc2\xa0m. Aktob\xc4\x97 tapo Aktiubinsko srities administraciniu centru._NEWLINE_Nuo Kazachstano nepriklausomyb\xc4\x97s 1991 metais miesto ekonomika pasikeit\xc4\x97. Senesn\xc4\x97s sunkiosios ekonomikos kryptys buvo pakeistos \xc4\xaf energijos sektori\xc5\xb3.\n_START_SECTION_\nPavadinimo reik\xc5\xa1m\xc4\x97\n_START_PARAGRAPH_\nMiesto pavadinimas kil\xc4\x99s i\xc5\xa1 kazach\xc5\xb3 kalbos \xc5\xbeod\xc5\xbei\xc5\xb3 \xd0\xb0\xd2\x9b (baltas) ir \xd1\x82\xd3\xa9\xd0\xb1\xd0\xb5 (skardis, \xc5\xa1laitas).\n_START_SECTION_\nGeografija\n_START_PARAGRAPH_\nAktob\xc4\x97 yra vakarin\xc4\x97je Kazachstano dalyje, Miestas yra pastatytas Ileko ir Kargalos upi\xc5\xb3 santakoje. \xc4\xae \xc5\xa1iaur\xc4\x97s rytus nuo Aktob\xc4\x97s st\xc5\xabkso neauk\xc5\xa1tos kalvos. Aplink miest\xc4\x85 plyti step\xc4\x97s.\n_START_SECTION_\nVyriausyb\xc4\x97\n_START_PARAGRAPH_\nAktob\xc4\x97 yra Aktob\xc4\x97s srities sostin\xc4\x97. Akim\xc4\x85 skiria Kazachstano Prezidentas._NEWLINE_Aktob\xc4\x97s srities Kazach\xc5\xb3 nacionalinis saugumo komitetas, U\xc5\xbesienio reikal\xc5\xb3 ministerija ir Kazachstano Respublikos Registro pastatai yra Aktob\xc4\x97je. Aktob\xc4\x97je yra Kazachstano Vakar\xc5\xb3 karinio rajono \xc5\xa1tabas. \xc5\xa0is rajonas yra atsakingas u\xc5\xbe Kaspijos ir vakarini\xc5\xb3 Kazachstano teritorij\xc5\xb3 saugum\xc4\x85, rajonas yra valdomas Rear-Admiral . Rusai taip pat testuoja ginklus, tarp j\xc5\xb3 raketas.\n_START_SECTION_\nEkonomika\n_START_PARAGRAPH_\n\xc5\xbdem\xc4\x97s \xc5\xabkis yra labai svarbus miesto ekonomikos \xc4\xaftakotojas. Miestas yra svarbus jautienos produkt\xc5\xb3 centras._NEWLINE_Sunkioji pramon\xc4\x97 Aktob\xc4\x97je veikia nuo II Pasaulinio Karo. Svarbios pramon\xc4\x97s \xc5\xa1akos Aktob\xc4\x97je yra susijusios su maisto produkcija (tokios \xc4\xafmon\xc4\x97s kaip \xe2\x80\x9eRamazan\xe2\x80\x9c), konstrukcija (\xe2\x80\x9eDastani\xe2\x80\x9c) arba degtin\xc4\x97s distiliavimu (\xe2\x80\x9eAja\xc5\xbean\xe2\x80\x9c). Aktob\xc4\x97je kuriasi ir u\xc5\xbesienio \xc4\xafmon\xc4\x97s, daugiausiai i\xc5\xa1 Vokietijos ar Austrijos._NEWLINE_Labiausiai ekonomikos \xc5\xa1uol\xc4\xaf Aktob\xc4\x97je ir visoje srityje l\xc4\x97m\xc4\x97 energetikos pramon\xc4\x97. Kin\xc5\xb3 nacionalin\xc4\x97 degal\xc5\xb3 kompanija (CNPC) nuomoja 60% akcij\xc5\xb3 i\xc5\xa1 AktobeMunaiGaz, ir aktyviai investuoja \xc4\xaf srities naftos telkinius.  Kazachstano-Kinijos naftotiekis buvo pastatytas, kad b\xc5\xabt\xc5\xb3 importuojama nafta \xc4\xaf Sindziang\xc4\x85.\n_START_SECTION_\n\xc5\xa0vietimas\n_START_PARAGRAPH_\nTik Aktob\xc4\x97je yra priva\xc4\x8di\xc5\xb3 mokykl\xc5\xb3, suteikian\xc4\x8di\xc5\xb3 auk\xc5\xa1t\xc4\x85j\xc4\xaf i\xc5\xa1silavinim\xc4\x85 srityje, tarp j\xc5\xb3 \xc5\xbdubanovo srities universitetas ir ir Vakar\xc5\xb3 Kazachstano medicinos institutas. Yra profesionali\xc5\xb3 pilot\xc5\xb3 mokykla. Per Soviet\xc5\xb3 er\xc4\x85 i\xc5\xa1 Aktob\xc4\x97s yra kil\xc4\x99 nema\xc5\xbeai patyrusi\xc5\xb3 pilot\xc5\xb3.\n_START_SECTION_\nKult\xc5\xabra\n_START_PARAGRAPH_\nAktob\xc4\x97je yra du teatrai, taro j\xc5\xb3 Vaik\xc5\xb3 R\xc5\xabm\xc5\xb3 teatras. Mieste yra keli muziejai: Srities muziejus, Aktob\xc4\x97s srities \xc5\xbemoni\xc5\xb3 kult\xc5\xabrinis, Alijos Moldagulovos muziejus. Vyksta Aktob\xc4\x97s geologin\xc4\x97s parodos._NEWLINE_Mieste yra rus\xc5\xb3 ortodoks\xc5\xb3 cerkv\xc4\x97s, trys me\xc4\x8det\xc4\x97s, taip pat katalik\xc5\xb3 ba\xc5\xbeny\xc4\x8dia, nema\xc5\xbeai dideli\xc5\xb3 turg\xc5\xb3 ir lauko prekybos centr\xc5\xb3 aplink miest\xc4\x85. \xc5\xbdymiausias yra Nurdauleto me\xc4\x8det\xc4\x97s Aktob\xc4\x97s miesto centre.\n_START_SECTION_\nTransportas\n_START_PARAGRAPH_\nI\xc5\xa1 Aktob\xc4\x97s yra gele\xc5\xbeinkelis \xc4\xaf Maskv\xc4\x85 (via Saratovas), Bi\xc5\xa1kek\xc4\x85, ir Ta\xc5\xa1kent\xc4\x85, taip pat yra susisiekimas su Aktau, Atyrau, Almata ir Astana._NEWLINE_Aktob\xc4\x97s tarptautinis oro uostas skraidina reisu \xc4\xaf Maskv\xc4\x85, Almat\xc4\x85, Astan\xc4\x85, Aktau, Atyrau, Baku ir Jerevan\xc4\x85._NEWLINE_Autobus\xc5\xb3 transportas i\xc5\xa1 Aktob\xc4\x97s ve\xc5\xbea \xc4\xaf srities kaimus, miestus, taip pat \xc5\xa1alia Rusijos sienos.\n_START_SECTION_\nLietuviai\n_START_PARAGRAPH_\nPo Antrojo pasaulinio karo Aktiubinske veik\xc4\x97 lageris, tur\xc4\x97j\xc4\x99s punkt\xc5\xb3 visoje srityje. 1952\xc2\xa0m. \xc4\x8dia kal\xc4\x97jo apie 13 600 kalini\xc5\xb3, i\xc5\xa1 j\xc5\xb3 325 lietuviai. Dauguma kalini\xc5\xb3 dirbo akmens angli\xc5\xb3 \xc5\xa1achtose, naftos verslov\xc4\x97se, r\xc5\xabdos kasyklose.'